b'\n_START_ARTICLE_\nGaudibert (m\xc3\xa5nekrater)\n_START_SECTION_\nOmgivelser\n_START_PARAGRAPH_\nGaudibertkrateret har Montes Pyrenaeus bjergk\xc3\xa6den liggende lige \xc3\xb8st for, og p\xc3\xa5 den anden side af bjergene i nord\xc3\xb8stlig retning ligger Gutenbergkrateret. Nordvest for Gaudibert ligger kraterparret Isidorus-Capella.\n_START_SECTION_\nKarakteristika\n_START_PARAGRAPH_\nKrateret har en lav rand og et irregul\xc3\xa6rt indre, som g\xc3\xb8r det forholdsvis uinteressant. Randen er stort set cirkul\xc3\xa6r, men noget uj\xc3\xa6vn i omrids. P\xc3\xa5 kraterbunden findes adskillige h\xc3\xb8jderygge, som opdeler den i en del toppe og dale. Et par sm\xc3\xa5, sk\xc3\xa5lformede kratere er forbundet med den sydlige kant af kraterranden._NEWLINE_Syd for Gaudibert ligger nogle sp\xc3\xb8gelseskratere, hvoraf "Gaudibert A" og "Gaudibert B" er mest v\xc3\xa6rd at bem\xc3\xa6rke. De ses bedst, n\xc3\xa5r Solen st\xc3\xa5r lavt over dem, hvilket giver bedre kontrast og skygger.'